\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*UDRUGA, IME I PREZIME:*

**GODIŠNJA SKUPŠTINA HRVATSKOG SAVEZ UZGAJIVAČA OVACA I KOZA**

**(21.12.2020., od 8.00 do 12.00 sati)**

Poštovani članovi Skupštine Hrvatskog saveza uzgajivača ovaca i koza (HSUOK),

dana 4. prosinca 2020. godine na web stranici Hrvatskog saveza uzgajivača ovaca i koza objavljen je poziv i obavijest o pripremi za održavanje Godišnje skupštine Hrvatskog saveza uzgajivača ovaca i koza s prijedlogom dnevnog reda za održavanje Godišnje skupštine.

Materijali i glasački listići, te sve upute temeljem kojih će se glasovati i raspravljati po točkama dnevnog reda, dostupni su na web stranici Hrvatskog saveza uzgajivača ovaca i koza [www.ovce-koze.hr](http://www.ovce-koze.hr) od 18. prosinca 2020. godine.

Danas, **21. prosinca 2020. godine s početkom u 8:00 sati** otvara se Godišnja skupština Hrvatskog saveza uzgajivača ovaca i koza. Budući da nije bilo primjedbi na predloženi Dnevni red smatramo ga usvojenim i Skupština može započeti s radom. O svim točkama Dnevnog reda možete raspravljati i glasovati putem elektronske pošte (e-mailom) danas 21. prosinca 2020. godine od 8:00 do 12:00 sati na e-mail: [savez@ovce-koze.hr](mailto:savez@ovce-koze.hr).

**DNEVNI RED**

1. **Otvaranje skupštine i izbor radnog predsjedništva**

Prijedlog sastava radnog predsjedništva: Tomislav Vidas (predsjednik), te članovi Nevenka Gadanec i Dolores Barać

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Izbor zapisničara i 2 ovjerovitelja zapisnika**

Prijedlog:

2.1. zapisničar Dolores Barać

2.2. dva ovjerovitelja zapisnika: Vinko Sičaja, Tomislav Rukavina

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Usvajanje zapisnika sa prethodne sjednice skupštine**

Zapisnik sa prethodne sjednice skupštine održane 17. listopada 2019. godine u Sv. Martini na Muri poslan je svim predsjednicima Udruga nakon održavanja iste i dostupan je na službenoj internetskoj stranici HSUOK (www.ovce-koze.hr) uz obavijest o održavanju Godišnje skupštine HSUOK. Traži se izjašnjavanje o prihvaćanju zapisnika s prethodne sjednice Godišnje skupštine:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Izvješće o radu HSUOK u proteklom jednogodišnjem razdoblju (predsjednik Saveza)**

Za potrebe održavanja Godišnje skupštine predsjednik HSUOK Tomislav Vidas podnosi slijedeće izvješće o radu HSUOK:

*I pored cjelokupnih okolnosti koje su vladale tijekom 2020. godine, a vezano uz pandemiju bolesti COVID-19 HSUOK je ispunio sve svoje temeljne aktivnosti i opravdao svoje postojanje.*

*Od glavnih aktivnosti u razdoblju od posljednje održanje Godišnje skupštine HSUOK izdvaja se:*

* *HSUOK je aktivno i kontinuirano nastavio s provedbom uzgojnih programa u populacijama ovaca i koza u Republici Hrvatskoj, a sukladno ovlaštenju kojeg je prošle godine dobio od Ministarstva poljoprivrede. O aktivnostima u provedbi uzgojnih programa i ove godine je publicirano Godišnje Izvješće;*
* *HSUOK je bio uključen u više tijela (povjerenstva, savjeti) koja je osnovalo Ministarstvo poljoprivrede, a putem kojih su se između ostalog donosile odluke vezane i uz razvoj ovčarske i kozarske proizvodnje, pa je na taj način HSUOK bio uključen u tijela vezana uz izmjene mjere dobrobiti ovaca i koza, u donošenje kriterija u provedbe programa ruralnog razvoja, u izradu pravilnika o kontrolama sirovog mlijeka i sl.;*
* *HSUOK je tražio od Ministarstva poljoprivrede i rješavanje pitanja povećanog broja janjadi prekomjerne težine i njihovog povlačenja s tržišta u travnju ove godine što je pridonijelo donošenju Odluke Vlade RH pod nazivom: „Odluka o provedbi privremene izvanredne mjere pomoći proizvođačima tovne junadi, tovnih svinja i janjadi“;*
* *HSUOK je bio aktivno uključen u organizaciju 22. po redu savjetovanja uzgajivača ovaca i koza i 21. državnu izložbu ovčjih i kozjih sireva koji su ove godine održani virtualnim putem (Zoom Meeting) u suradnji s Hrvatskom agencijom za poljoprivredu i hranu (HAPIH);*
* *Stručna služba HSUOK je uređivala sva izdanja Ovčarsko-kozarskog lista u proteklom jednogodišnjem razdoblju, te prateći podlistak „Uzgoj i selekcija ovca i koza“;*
* *Nažalost, gotovo sve manifestacije koje su se planirale, a na kojima se inače promovira ovčarska i kozarska proizvodnja (izložbe ovaca i koza, izložbe ovčjih i kozjih sireva, lokalni stručni skupovi i sl.) te planirana stručna putovanja, otkazani su zbog nemogućnosti njihova održavanja uslijed pandemije bolesti COVID-19, a pridržavajući se naputaka stožera Civilne zaštite, kako na nacionalnoj tako i na lokalnim razinama.*

Izjašnjavanje o izvješću predsjednika HSUOK:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Izvješće o provedbi uzgojnih programa u ovčarstvu i kozarstvu u 2019. godini**

Uzgojni programi u populacijama ovaca i koza u Republici Hrvatskoj se kontinuirano provode sukladno odobrenim uzgojnim programima od strane Ministarstva poljoprivrede i sukladno ugovorenoj suradnji s Hrvatskom agencijom za poljoprivredu i hranu koja je za HSUOK izabrana tzv. treća strana u provedbi uzgojnih programa.

**OVČARSTVO**

U Republici Hrvatskoj tijekom 2019. godine uzgajalo se oko 580.000 rasplodnih ovaca, a uzgojno selekcijski rad provodio se u populaciji od 44.158 grla (6,30% ukupne hrvatske populacije ovaca), kod 423 uzgajivača. Uzgojni program provodio se u stadima 17 pasmina ovaca od čega je 9 izvornih i 8 inozemnih. Izvorne pasmine lička (13.043 ili 29,5%) i dalmatinska pramenka (12.454 ili 28%) predstavljaju glavni dio uzgojno valjane populacije izvornih pasmina ovaca, a romanovska ovaca s 2.486 grla najbrojnija je inozemna pasmina. Najveći broj uzgajivača koji uzgaja grla uzgojno valjanih ovaca je zabilježen za pasminu dalmatinska pramenka (105 stada) kod izvornih pasmina ovaca, a kod inozemnih pasmina najzastupljenija je pasmina romanovska ovca sa 60 stada. Najveći broj stada pripada skupini od 51 do 100 grla (105 stada ili 24,82%). Stada veličine do 50 grla čine 43,73% od svih stada uključenih u provedbu uzgojnog programa. Stada veličine do 100 grla čine 68,55% od svih stada uključenih u provedbu uzgojnog programa. Stada veća od 100 grla čine 31,44% od ukupnog broja stada. Kontrolom reprodukcijskih odlika uzgojno valjanih ovaca obuhvaćeno je 33.764 grla. Indeks janjenja i veličina legla izračunati su za svaku pasminu posebno. Prosječni indeks janjenja iznosio je 1,02, a prosječna veličina legla 1,09. Najveća vrijednost za veličinu legla utvrđena je za romanovsku ovcu, najplodniju pasminu ovaca. Tijekom 2019. godine testirano je i komisijski ocijenjeno 370 grla odabrane muške janjadi iz 12 pasmina. Testirana janjad najbrojnije pasmine u uzgojno valjanoj populaciji ličke pramenke imala je prosječni dnevni prirast od 270 g dnevno. Kontrola mliječnosti ovaca provodila se za 4 pasmine: istarska ovca, paška ovca, lacaune i istočnofrizijska. Sveukupno je izračunata laktacijska proizvodnja za 4.076 ovce. Laktacija je najduže trajala kod istočnofrizijske ovce (231 dan), te je i najveća ukupna proizvodnja mlijeka, mliječne masti i proteina zabilježena kod iste pasmine ovaca. I tijekom 2019. godine uzgajivači koji sudjeluju u kontroli mliječnosti dobivali su izvješća o procijenjenim uzgojnim vrijednostima svojih grla, a koje mogu koristiti kao uspješan alat u odabiru roditelja budućih generacija.

KOZARSTVO

U Republici Hrvatskoj tijekom 2019. godine uzgajalo se oko 67.000 rasplodnih koza, a uzgojno selekcijski rad provodio se u populaciji od 7.459 grla kod 116 uzgajivača. Uzgojni program provodio se u stadima 6 pasmina koza od čega su 3 izvorne i 3 inozemne. U pasminskom sastavu uzgojno valjanih koza najveći broj je koza pasmina alpina. U populaciji od 3.925 grla alpine provodi se kontrola proizvodnih osobina. U cijeloj populaciji provodi se kontrola rasplodne proizvodnje, a kontrola mliječnosti u populaciji od oko 2.691 koze. Najveći broj grla pasmine alpina uzgaja se u Međimurskoj i Varaždinskoj županiji. Izvorna pasmina koza, hrvatska šarena koza (2.247 grla ili 30%) predstavlja glavni dio uzgojno valjane populacije izvornih koza. Najveći broj uzgajivača uzgojno valjanih grla je zabilježen za pasminu alpina (51 stado). Prema broju uzgajivača uzgojno valjanih izvornih pasmina najzastupljenija je pasmina hrvatska šarena koza sa 26 stada. Razvidna je dominantna uloga pasmine alpina unutar populacije, izražena u postotnim vrijednostima, uzgojno valjanih koza u RH (52,62%). Struktura i veličina stada vrlo je varijabilna. Najbrojnija pasmina koza, alpina, unutar uzgojno valjane populacije, uzgaja se u stadima prosječne veličine 77 grla. Druga po veličini populacija, hrvatska šarena koza, uzgaja se u stadima prosječne veličine 86 grla. Kontrolom reprodukcijskih odlika uzgojno valjanih koza obuhvaćeno je 5.394 grla. Indeks janjenja i veličina legla izračunati su za svaku pasminu posebno. Prosječni indeks janjenja iznosio je 1,03, a prosječna veličina legla 1,13. Najveća vrijednost za veličinu legla utvrđena je za sansku kozu (1,25). Tijekom 2019. godine testirano je i komisijski ocijenjeno 114 grla odabrane muške jaradi iz 6 pasmina. Testirana muška jarad najbrojnije pasmine unutar uzgojno valjane populacije alpina koze, imala je prosječni dnevni prirast od 220 g dnevno. Kontrola mliječnosti koza provodila se za 2 pasmine: alpina i sanska koza. Sveukupno je izračunata laktacijska proizvodnja za 3.189 koza. Laktacija je najduže trajala kod pasmine koza alpina (266 dana). Najveća ukupna proizvodnja mlijeka zabilježena je kod pasmine sanska koza. I tijekom 2019. godine uzgajivači koji sudjeluju u kontroli mliječnosti dobivali su izvješća o procijenjenim uzgojnim vrijednostima svojih grla, a koje mogu koristiti kao uspješan alat u odabiru roditelja budućih generacija.

Uz HSUOK kao nositelja uzgojnih programa u ovčarstvu RH, presudnu ulogu u provedbi uzgojnih programa ima i HAPIH, koja je kroz provedbu kontrole mliječnosti, kontrole reprodukcijskih odlika uzgojno valjane populacije, performance testiranje i izračun uzgojnih vrijednosti, u potpunosti osposobljena i za tehničku i za stručnu pomoć u njegovoj provedbi. Provođenje uzgojno-selekcijskog rada u ovčarstvu i kozarstvu u potpunosti je prilagođeno shemi provedbe, propisanom uzgojnim Programima za koze u Republici Hrvatskoj i Programima uzgoja ovaca u Republici Hrvatskoj, a metode kontrole proizvodnosti navedene u programima su usklađene sa standardima Međunarodnog komiteta za kontrolu proizvodnosti domaćih životinja (ICAR - International Committee for Animal Recording).

Ugovorom o provedbi specifičnih tehničkih aktivnosti u upravljanju uzgojnim programom za sve pasmine ovaca i koza u RH definirani su odnosi HAPIH-a i Hrvatskog saveza uzgajivača ovaca i koza u području provedbe svih aktivnosti navedenih uzgojnim programima, pa tako i po pitanju izdavanja zootehničkog certifikata. Prema tom Ugovoru Savez je jedini ovlašten za izdavanje ovjerenih zootehničkih certifikata prema uzgajivačima.

Izjašnjavanje o izvješću o provedbi uzgojnih programa u ovčarstvu i kozarstvu:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Izvješće o radu Glavne tajnice HSUOK**

Za potrebe održavanja Godišnje skupštine glavna tajnica HSUOK Dolores Barać, dipl. ing. podnosi slijedeće izvješće o svom radu:

*Glavnom tajnicom HSUOK postala sam odlukom Upravnog odbora HSUOK od 16.10.2019. godine. Tijekom protekle godine (od posljednje Godišnje skupštine održane u Sv. Martinu na Muri), sukladno Statutu HSUOK kao glavna tajnica HSUOK rukovodila sam Stručnom službom HSUOK. Iz aktivnosti Stručne službe HSUOK u razdoblju od održavanja posljednje Godišnje skupštine HSUOK izdvajam:*

* *Stručna služba je obavila sve potrebite radnje i pripremila radne materijale za održavanje 2 sjednice Upravnog odbora te sudjelovala u kreiranju dnevnog reda i pripremi materijala za sjednicu ove Godišnje skupštine koja se zbog epidemioloških razloga održava virtualnim putem (elektronski, e-mailom);*
* *Stručna služba aktivno je sudjelovala u organizaciji i održavanju 22. savjetovanja uzgajivača ovaca i koza u Republici Hrvatskoj te u organizaciji ocjenjivanja sireva za potrebe 21. izložbe ovčjih i kozjih sireva;*
* *Izrađeno je i publicirano Godišnje izvješće HSUOK za 2019. godinu, u kojem su na pregledan način prezentirane sve aktivnosti HSUOK;*
* *Stručna služba je sudjelovala u kreiranju i publiciranju 6 izdanja Ovčarsko-kozarskog lista, kao i podliska „Uzgoj i selekcija ovaca i koza“ koji se objavljuje kao dodatak Ovčarsko-kozarskog lista*
* *Glavna tajnica je aktivno sudjelovala u tijelima koje je formiralo Ministarstvo poljoprivrede, zastupajući interese ovčarsko-kozarskog sektora u Republici Hrvatskoj.*

*Uz nabrojane konkretne aktivnosti, naglašavam da je moj cjelokupni prošlogodišnji angažman glavne tajnice bio usmjeren ka redovitom i normalnom funkcioniranju HSUOK, rukovodeći se nastojanjima za unaprjeđenjem rada HSUOK, kao i cjelokupnog sektora ovčarstva i kozarstva u Republici Hrvatskoj.*

Izjašnjavanje o izvješću o glavne tajnice HSUOK:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Izvješće Nadzornog odbora HSUOK**

Nadzorni odbor u sastavu Ankica Ursić Molnar (predsjednica NO), te Branko Rajčić i Marjo Gospodnetić (članovi NO), za potrebe održavanja Glavne skupštine HSUOK podnose slijedeće izvješće:

*Nadzorni odbor HSUOK nije uočio nepravilnosti u funkcioniranju bilo kojeg tijela HSUOK tijekom razdoblja od prošle sjednice Nadzornog odbora HSUOK održane 16. listopada 2019.*

Izjašnjavanje o izvješću Nadzornog odbora HSUOK:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Financijska izvješća HSUOK**
   1. **Usvajanje Financijskog izvješća za 2019. godinu**

U 2019. godini HSUOK ostvario je ukupan prihod u iznosu od 293.767 kn. Glavnina prihoda ostvarena je od pružanja usluga (145.574 kn) i donacija (148.182 kn) pri čemu je najznačajnija donacija iz Državnog proračuna (77.982 kn) dok su ostalo donacije iz proračuna jedinica lokalne i područne samouprave (46.500 kn) i donacije trgovačkih društava (23.700 kn), a za koje se za koje se podnose izvješća o provedbi i utrošku sredstava resornom ministarstvu i gradskim ili županijskim upravama.

Rashodi su ostvareni u iznosu od 342.150 kuna. Najveći dio u rashodima odnosi se na materijalne rashode (248.824 kn), zatim na rashode vezane uz financiranje povezanih neprofitnih organizacija (80.500 kn) i na rashode amortizacije (10.817 kn).

Predlaže se da se ostvareni manjak prihoda nad rashodima iz 2019. godine pokrije iz viška prihoda ostvarenih iz prijašnjih poslovnih godina. O ovom izvješću raspravljao je Upravni odbor HSUOK, na sjednici održanoj 19. listopada 2020., jednoglasno ga podržao te ga predlaže Skupštini na usvajanje.

U radnim materijalima za Godišnju skupštinu svrstan je i Financijski izvještaj neprofitnih organizacija – Izvješće za Hrvatski savez uzgajivača ovaca i koza, sa detaljnim prikazom prihoda i rashoda kojeg možete pronaći na službenoj internetskoj stranici HSUOK: [www.ovce-koze.hr](http://www.ovce-koze.hr), uz obavijest o održavanju Godišnje skupštine.

Izjašnjavanje o usvajanju Financijskog izvješća za 2019. godinu:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

* 1. **Informacija o financijskom stanju u 2020. godini**

I tijekom 2020. godine glavni izvor prihoda predstavljaju sredstva dobivena putem donacija, bilo iz Državnog proračuna ili iz jedinica lokalne samouprave. Iako godina još nije gotova, već sada se može konstatirati pad prihoda po osnovi izdavanja zootehničkih certifikata. Po osnovi donacija vezanih uz održavanje manifestacija koje su otkazane iz epidemioloških razloga, tijekom ove godine nisu ostvareni prihodi.

Budući da se radi o informaciji za tekuću godinu, nije predviđeno glasovanje po ovoj podtočci.

* 1. **Financijski plan za 2021. godinu**

U 2021. godine očekuje se višak prihoda od 4.000,00 kn. Ukupni planirani prihod u 2021. godini je u iznosu od 327.000,00 kn; od čega su prihodi od prodaje pružanja usluga planirani na 70.000 kuna, a prihodi po osnovi donacija planirani su na razini od 257.000 kn. Ukupni planirani rashodi planiraju se u iznosu od 323.000,00 kn od čega na materijalne rashode (248.000 kn), zatim na rashode vezane uz financiranje povezanih neprofitnih organizacija (64.200 kn) i na rashode amortizacije (10.800 kn).

O financijskom planu za 2021. godinu raspravljao je Upravni odbor HSUOK na sjednici od 19. listopada 2020. koji ga je jednoglasno podržao te ga predlaže Skupštini na usvajanje.

Izjašnjavanje o usvajanju Financijskog plana za 2021. godinu:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Program rada Hrvatskog saveza uzgajivača ovaca i koza za 2021. godinu**

Predsjednik HSUOK, Tomislav Vidas predlaže slijedeći Programa rada za 2021. godinu:

* *Sukladno Statutu HSUOK i zacrtanim ciljevima radi unaprjeđenja rada i HSUOK-a i cjelokupnog sektora ovčarstva i kozarstva u Republici Hrvatskoj predlaže se tijekom 2021 provoditi slijedeće aktivnosti:*
* *kontinuirana provedba uzgojnih programa u svim populacijama ovaca i koza u Republici Hrvatskoj, sukladno odobrenim uzgojenim programima od strane Ministarstva poljoprivrede i sukladno ugovorenoj suradnji s HAPIH-om;*
* *izdavanje uzgojne dokumentacije za uzgojno valjana grla ovaca i koza;*
* *izdavačka djelatnost – stručni priručnici, Ovčarsko kozarski list, podlistak Uzgoj i selekcija ovaca i koza, Godišnje izvješće o radu HSUOK;*
* *edukativne aktivnosti – organiziranje savjetovanja i predavanja za uzgajivače;*
* *promotivne aktivnosti – organiziranje izložbi ovaca i koza, ovčjih i kozjih sireva, natjecanja u šišanju ovaca i dr.*
* *organizacija stručnih putovanja za uzgajivače ovaca i koza;*
* *suradnja s Ministarstvom poljoprivrede, stručnim i znanstvenim institucijama.*

Izjašnjavanje o prijedlogu Programa rada za 2021. godinu:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Izdavačke aktivnosti HSUOK**

Publikacijama koje izdaje, HSUOK dobiva na svojoj prepoznatljivosti, a ujedno putem većine publikacija ispunjava i svoju informativno - edukativnu ulogu. Među glavnim publikacijama koje HSUOK planira izraditi tijekom 2021. godine su:

* **Ovčarsko kozarski list - podlistak „Uzgoj i selekcija ovaca i koza“**

Predlaže se nastavak aktivnosti Stručne službe HSUOK na redovitom publiciranju Ovčarsko-kozarskog lista i podliska Uzgoj i selekcija ovaca i koza.

* **Godišnje izvješće**

Predlaže se izdavanje Godišnjeg izvješća o provedbi uzgojnih program, kao i ostalim aktivnostima HSUOK.

* **Stručna literatura**

HSUOK će nastaviti sa izdavanjem stručne literature te za slijedeću godinu planira izdavanje stručnog priručnika „Reprodukcija ovaca i koza“, temeljenog na odabranim člancima iz Ovčarsko-kozarskog lista. Predlaže se da cijena ovog priručnika iznosi 100 kn.

Izjašnjavanje o prijedlozima po pitanju izdavačkih aktivnosti HSUOK:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Manifestacije u 2021. godini**

Ovisno o razvoju epidemiološke situacije, HSUOK planira tijekom 2021. godine biti aktivno uključen u organizaciju stručnih i promotivnih manifestacija iz sektora ovčarstva i kozarstva u Republici Hrvatskoj.

* + **Izložbe ovaca i koza:** Tijekom 2021. godine nastavit će se s organizacijom izložbi ovaca i koza. Početkom 2021. godine potrebno je dostaviti raspored održavanja u stručnu službu HSUOK kako bi se na vrijeme mogle organizirati izložbe.
  + **Državno prvenstvo u šišanju ovaca:** Ukoliko se pokaže interes organizirati će se državno natjecanje u šišanju ovaca.
  + **Savjetovanje uzgajivača ovaca i koza i Državna izložba ovčjih i kozjih sireva:** Predlaže se da se 23. savjetovanja uzgajivača ovaca i koza i 22. izložbe hrvatskih ovčjih i kozjih sireva održi u listopadu iduće godine na prostoru Istarske županije.

Izjašnjavanje o prijedlogu za održavanje manifestacija u 2021. godini:

|  |  |  |
| --- | --- | --- |
| **ZA** | **PROTIV** | **SUZDRŽAN** |
|  |  |  |

1. **Rasprava i provedba glasovanja**

**Molimo pristupite glasovanju te nam ispunjeni dokument (na način da u tablicama ispod točaka Dnevnog reda upišete „X“ ispod odabranog polja), te dokument pošaljite na e-mail adresu:** [**savez@ovce-koze.hr**](mailto:savez@ovce-koze.hr)

**Glasovanju možete pristupiti u ponedjeljak 21. prosinca 2020. godine od 8.00 sati, a mogućnost glasovanja završava istoga dana u 12.00 sati.**

**Zapisnik s Godišnje skupštine bit će objavljen na službenoj internetskoj stranici HSUOK:** [**www.ovce-koze.hr**](http://www.ovce-koze.hr)

**Hvala Vam na sudjelovanju!**